b'\n_START_ARTICLE_\nNovi akordi\n_START_PARAGRAPH_\nNovi akordi je bil slovenski \xc4\x8dasnik, ki je izhajal med letoma 1901 in 1914. Gre za zbornik vokalne in instrumentalne glasbe, ki je leta 1910 dobil \xc5\xa1e glasbeno knji\xc5\xbeevno prilogo. Izhajal je \xc5\xa1estkrat na leto (na dva meseca), sede\xc5\xbe pa je imel v Ljubljani. Izhajal je v zalo\xc5\xbebi znanega Lavoslava Schwentnerja, pod uredni\xc5\xa1tvom Gojmirja Kreka. Prilogo so tiskali v tiskarni Josepha Blasnika, \xc4\x8dasnik sam pa na Dunaju._NEWLINE_V Novih akordih so objavljali predvsem glasbena dela slovenskih skladateljev. Iz\xc5\xa1lo naj bi okoli 430 skladb, kajti objavljali so skoraj vsi takratni skladatelji iz Slovenije. Zanimiva je bila tudi literarna priloga, ki je objavljala eseje in teorije glede glasbene kulture. Tu so bile tudi kritike posameznih glasbenih del. Gojmir Krek se je trudil dvigniti kriti\xc5\xa1ko pismenost slovenske kulture, prav tako tudi za strokovnost glede dojemanja glasbe._NEWLINE_Januarja 2006 je potekala digitalizacija Novih akordov in sedaj je vseh 75 zvezkov dostopnih na Digitalni knji\xc5\xbenici Slovenije .'